Document ID: /roh_data/filtered/fineweb-2-filterrobots_roh.jsonl.gz/49740

L’associaziun da las chasas edituras pretenda in stop da la realisaziun da quest’allianza. Ins stoppia examinar models alternativs. Enfin uss n’haja l’allianza da reclamas anc betg preschentà danunder che las datas dals utilisaders vegnian ha ditg l’associaziun. L’allianza pudessi defurmar la concurrenza sin la fiera da reclamas en Svizra, scriva l’associaziun da las chasas edituras.
Ils trais partenaris SRG, Swisscom e Ringier avevan annunzià l'avust passà da tschertgar ina fatschenta communabla che vendia lur reclamas da online, print, televisiun e radio. Grazia a la Swisscom pudess l'allianza introducir reclama da televisiun adattada per ina gruppa da mira definida.
RR novitads 16:00